Végrehajtási megállapodás

az Európai Közösségek Bizottsága által képviselt Európai Atomenergia-közösség és a Kanada kormánya által végrehajtásra jogosult képviselőnek kijelölt Atomic Energy of Canada Limited között az Európai Atomenergia-közösségnek a nemzetközi termonukleáris kísérleti reaktorral (ITER) kapcsolatos műszaki tervezési tevékenységhez (EDA) való hozzájárulásában történő kanadai részvételről

AZ EURÓPAI ATOMENERGIA-KÖZÖSSÉG (a továbbiakban: "Euratom"), amelyet az Európai Közösségek Bizottsága (a továbbiakban: a "Bizottság") képvisel, valamint az ATOMIC ENERGY OF CANADA LIMITED (a továbbiakban: "AECL"), amelyet az Euratom és Kanada kormánya között 1995. július 25-én létrejött, a szabályozott termonukleáris fúzió terén folytatott együttműködésről szóló szándéknyilatkozat (a továbbiakban: a "Nyilatkozat") IV. cikke szerint végrehajtásra jogosult képviselőnek jelölt ki Kanada kormánya;

mivel a Nyilatkozat V. cikke előre jelzi, hogy a Nyilatkozat szerinti tevékenységek végrehajtásának konkrét részleteit és eljárásait, szükség szerint, eseti alapon fogják megállapítani konkrét végrehajtó megállapodásokban,

mivel a Nyilatkozat III. cikke előre jelzi a részvételt bármely Fél harmadik feleket is érintő magfúziós projektjeiben, például a nemzetközi termonukleáris kísérleti reaktorban (ITER);

mivel az Euratom 1992. július 21-én aláírta az Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya közötti, a nemzetközi termonukleáris kísérleti reaktorhoz kapcsolódó műszaki tervezési tevékenységre (Engineering Design Activities, EDA) vonatkozó együttműködésről szóló megállapodást (a továbbiakban: "EDA-Megállapodás") és 1994. március 21-én annak 2. jegyzőkönyvét [1];

mivel az EDA-megállapodás 19. cikke meghatározza, hogy az EDA-megállapodásban részt vevő bármelyik Fél bevonhat a megállapodás, valamint annak mellékletei és jegyzőkönyvei végrehajtásához tett hozzájárulásába olyan harmadik országokat, amelyek ezen a téren meghatározott képességekkel rendelkeznek;

mivel Kanadai kormánya az AECL-en keresztül kifejezte azon óhaját, hogy részt vegyen az Euratomnak a nemzetközi termonukleáris kísérleti reaktorhoz kapcsolódó műszaki tervezési tevékenységhez történő hozzájárulásában;

mivel az AECL irányítja a kanadai nemzeti magfúziós programot (Canadian National Fusion Programme), amelyet elsősorban két szövetségi tartományi elektromos közmű alapú projekt – a Hydro Québec irányítása alatt álló Centre canadien de fusion magnétique (CCFM) és az Ontario Hydro irányítása alatt álló Canadian Fusion Fuels Technology Project (CFFTP) – révén hajtanak végre; mivel a kanadai nemzeti magfúziós program személyzetéhez a CFFTP és a CCFM személyzete és azok alvállalkozói is hozzátartoznak (a továbbiakban: az "AECL vagy annak személyzete");

mivel az ITER tanácsa 1993. április 21-én és 22-én, illetve 1994. január 27-én és 28-án jóváhagyta az ilyen részvétel feltételeit,

AZ ALÁBBI MEGÁLLAPODÁSRA JUTOTTAK:

1. Az Euratom az AECL-en keresztül bevonja Kanadát a műszaki tervezési tevékenységhez való hozzájárulásába.

2. Kanada kormánya az AECL-en keresztül tudomásul vette az EDA-megállapodás, illetve annak mellékletei és 2. jegyzőkönyve, valamint a 2. jegyzőkönyvhöz csatolt, a tárgyaló felek közös nézeteinek (és függelékeinek) feltételeit, és teljesíti azokat.

3. A kanadai nemzeti magfúziós program igazgatója vagy az általa kijelölt személy, és az Euratom magfúziós programjának igazgatója vagy az általa kijelölt személy megállapodik annak módjáról, hogyan történik az AECL bevonása abba a folyamatba, amelynek révén az ITER kijelöli az Euratom feladatait. A (2) bekezdésre is figyelemmel az ilyen tevékenységekkel kapcsolatos megállapodások összhangban vannak a Nyilatkozat rendelkezéseivel.

4. Az AECL az ITER-feladatok (tervezés és technológiai kutatás és fejlesztés) tekintetében 4 millió kanadai dollárral, valamint a Közös Központi Munkacsoport Euratom által delegált kontingensének részét képező körülbelül öt szakemberrel vesz részt az Euratomnak az erőforrásokhoz való hozzájárulásában, amelyek egyenlő mértékű rendelkezésre bocsátásáról az ITER-hez kapcsolódó műszaki tervezési tevékenységekben részt vevő négy fél állapodott meg az EDA-megállapodás végrehajtása érdekében. Kanada részvétele nem terheli az Euratom költségeit, és előirányzott pénzalapok rendelkezésre állásától függ.

5. A Nyilatkozat V. cikkében előírtak szerint a Nyilatkozat I. és II. melléklete alkalmazandó az alábbi kivételekkel.

Az EDA-megállapodás C. melléklete teljes alkalmazhatóságának sérelme nélkül a Kanada AECL-en keresztül történő részvétele nélkül létrehozott szellemi tulajdonhoz fűződő jogok, jogcímek és érdekeltségek elosztása vonatkozásában az alábbi rendelkezések alkalmazandók.

5.1. Ha az AECL vagy annak személyzete Kanadában szellemi tulajdont hoz létre az Euratom hazai munkacsoportjának kiutalt valamely feladat végrehajtása közben, Kanada az AECL-en vagy annak személyzetén keresztül jogosult megszerezni az ilyen szellemi tulajdonnal kapcsolatos minden jogot, jogcímet és érdekeltséget minden országban a vonatkozó jogszabályoknak és előírásoknak megfelelően, azzal a feltétellel, hogy az Euratom használati engedélyt kap, a továbbengedélyezés jogával – méltányos és ésszerű feltételek mellett – békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés kivételével bármely célra. Ebben az esetben Kanada az AECL-en keresztül biztosítja, hogy a Közös Központi Munkacsoport szabadon felhasználhassa a védett anyagokat a Közös Központi Munkacsoport számára kijelölt feladatok végrehajtása során, valamint, hogy minden fél, az Euratomot is ideértve, visszavonhatatlan, nem kizárólagos és jogdíjmentes használati engedélyt kapjon – a továbbengedélyezés jogával – békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára.

5.2. Ha az AECL vagy annak az Euratom hazai munkacsoportjában dolgozó személyzete szellemi tulajdont hoz létre e hazai munkacsoport számára kijelölt valamely feladat végrehajtása során, Kanada az AECL-en vagy annak személyzetén keresztül jogosult megszerezni minden jogot, jogcímet és érdekeltséget Kanadában. Hasonló módon az Euratom vagy annak személyzete jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget a saját területén, valamint Kanada kivételével minden harmadik országban. Az Euratom és Kanada az AECL-en keresztül biztosítja, hogy a Közös Központi Munkacsoport szabadon felhasználhassa a védett anyagokat a Közös Központi Munkacsoport számára kijelölt feladatok végrehajtása során, valamint, hogy minden fél, az Euratomot is ideértve, visszavonhatatlan, nem kizárólagos és jogdíjmentes használati engedélyt kapjon, a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára.

5.3. Ha az AECL vagy annak az Euratom által az Együttes Központi Munkacsoport rendelkezésére bocsátott személyzete szellemi tulajdont hoz létre, az ITER igazgatója haladéktalanul tájékoztatja az ITER-tanácsot az arra vonatkozó ajánlással, hogy mely országokban kell a szellemi tulajdonra oltalmat szerezni. Valamennyi fél és azok személyzete, valamint Kanada az AECL-en és annak személyzetén keresztül azonban jogosult megszerezni a szellemi tulajdonnal kapcsolatos minden jogot, jogcímet és érdekeltséget a saját területén. Az ITER-tanács dönti el, hogy kell-e ilyen oltalmat kérni a Kanadán kívüli harmadik országokban, és milyen módon. Valamennyi fél és Kanada az AECL-en keresztül biztosítja, hogy a Közös Központi Munkacsoport szabadon felhasználhassa a védett anyagokat a Közös Központi Munkacsoport számára kijelölt feladatok végrehajtása során, valamint, hogy minden fél, az Euratomot is ideértve, visszavonhatatlan, nem kizárólagos és jogdíjmentes használati engedélyt kapjon a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára.

5.4. Ha az AECL vagy annak az Euratom által egy másik fél hazai munkacsoportjának (az átvevő fél) rendelkezésére bocsátott személyzete szellemi tulajdont hoz létre, a vonatkozó jogszabályokra is figyelemmel:

i. az átvevő fél vagy annak személyzete jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget az Euratom országai és Kanada kivételével minden országban, azzal a feltétellel, hogy a többi félnek nem kizárólagos, visszavonhatatlan és jogdíjmentes használati engedélyt biztosít a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára;

ii. az Euratom vagy annak személyzete jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget a saját területén, azzal a feltétellel, hogy a többi félnek nem kizárólagos, visszavonhatatlan és jogdíjmentes használati engedélyt biztosít a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára;

iii. Kanada az AECL-en vagy annak személyzetén keresztül jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget Kanadában, azzal a feltétellel, hogy a többi félnek nem kizárólagos, visszavonhatatlan és jogdíjmentes használati engedélyt biztosít a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára;

5.5. Ha az egyik fél (az átadó fél) Kanada rendelkezésére bocsátott személyzete szellemi tulajdont hoz létre, a vonatkozó hatályos jogszabályokra is figyelemmel:

i. Kanada az AECL-en vagy annak személyzetén keresztül jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget a küldő fél és az Euratom országai kivételével minden országban, azzal a feltétellel, hogy valamennyi félnek nem kizárólagos, visszavonhatatlan és jogdíjmentes használati engedélyt biztosít a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára;

ii. a küldő fél vagy annak személyzete jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget a saját területén, azzal a feltétellel, hogy a többi félnek nem kizárólagos, visszavonhatatlan és jogdíjmentes használati engedélyt biztosít a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára;

iii. az Euratom vagy annak személyzete jogosult megszerezni bármely ilyen szellemi tulajdonnal kapcsolatos minden jogot, jogcímet és érdekeltséget a saját területén, azzal a feltétellel, hogy a többi félnek nem kizárólagos, visszavonhatatlan és jogdíjmentes használati engedélyt biztosít a továbbengedélyezés jogával, békés célú energiaforrásként felhasználandó szabályozott termonukleáris fúzióval kapcsolatos kutatás és fejlesztés céljára.

Kelt Brüsszelben, 1995. július 25-én.3

Kanada kormánya által végrehajtó azaz Európai Atomenergia-közösség meghatalmazottként kijelölt Atomic Energy képviseletében

Jacques Roy

Európai Közösségek Bizottsága részérőlof Canada Limited részéről

Jacques Santer

[1] HL L 114., 1994.5.5., 25. o.

--------------------------------------------------